Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/0, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 40. i članka 55. Statuta Grada Delnica („Službene novine Grada Delnica“ broj 2/21, 06/25), te članka 2. stavka 3. i članka 4. stavka 2. Odluke o radnim tijelima Gradskog vijeća Grada Delnica („Službene novine Grada Delnica“ broj 4/25) Gradsko vijeće Grada Delnica donosi 

ODLUKU O OSNIVANJU I IMENOVANJU ČLANOVA GRADSKOG POVJERENSTVA U POSTUPKU IMENOVANJA NASELJA, ULICA, TRGOVA I DRUGIH JAVNIH POVRŠINA NA PODRUČJU GRADA DELNICA

Članak 1.
U Gradsko povjerenstvo u postupku imenovanja naselja, ulica, trgova i drugih javnih površina na području Grada Delnica, radno tijelo Gradskog vijeća Grada Delnica (u daljnjem tekstu: Povjerenstvo) imenuju se:
1. Boris Lozer  predsjednik
2. Franjo Jakovac, potpredsjednik, 
3. Ksenija Grgurić Kontić, članica,
4. Damir Butina član,
5. Petra Mrle članica,

Članak 2.
Mandat članova Povjerenstva traje do isteka mandata Gradskoga vijeća Grada Delnica.

Članak 3.
Povjerenstvo iz ove Odluke u pravilu obavlja pripremne poslove vezane uz obradu i pripremu  prijedloga za postupak imenovanja ili preimenovanja naselja, ulica, trgova i drugih javnih površina na području Grada Delnica propisan odredbama Zakona o naseljima te Preporukama za standardizaciju geografskih imena u Republici Hrvatskoj-imenovanje naselja, ulica, trgova i drugih javnih površina propisanih od strane Državne geodetske uprave.

Članak 4.
Stupanjem na snagu ove Odluke van snage se stavlja Odluka o načelima, kriterijima i postupku za određivanje imena ulica i trgova na području Grada Delnica („Službene novine Primorsko-goranske županije“ broj 9/08 i 37/09)
Članak 5.
Ova Odluka stupa na snagu danom donošenja i objavljuje se u „Službenim novinama Grada Delnica.“

